CELEX: 52020PC0792
Language: da
Date: 2020-12-04
Title: Forslag til RÅDETS FORORDNING om ændring af forordning (EU) 2020/123 for så vidt angår visse fiskerimuligheder for sperling i 2020

EUROPA-KOMMISSIONEN
            Bruxelles, den 4.12.2020
            COM(2020) 792 final
            2020/0351(NLE)
            Forslag til
            RÅDETS FORORDNING
            om ændring af forordning (EU) 2020/123 for så vidt angår visse fiskerimuligheder for sperling i 2020
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Rådet fastsatte i oktober som hvert år en foreløbig TAC for sperlingefiskeriet, der begynder den 1. november. I år dækker den foreløbige TAC imidlertid kun perioden fra den 1. november 2020 til den 31. december 2020, indtil resultatet af høringerne med lande uden for EU foreligger. Nylige oplysninger viser, at det fastsatte TAC-niveau er utilstrækkeligt og bør justeres.  
            
            
               •Sammenhæng med de gældende regler på samme område
            
            
               
                  Ved forslaget fastsættes kvoter på de niveauer, der er i overensstemmelse med målene i forordning (EU) nr. 1380/2013. 
               
            
            
               •Sammenhæng med Unionens politik på andre områder
            
            
               De foreslåede foranstaltninger er i overensstemmelse med den fælles fiskeripolitiks mål og regler og er i tråd med EU's politik for bæredygtig udvikling.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Artikel 43, stk. 3, i traktaten om Den Europæiske Unions funktionsmåde (TEUF).
            
            
               •Nærhedsprincippet (for områder, der ikke er omfattet af enekompetence) 
            
            
               EU har enekompetence på det område, som forslaget vedrører, jf. artikel 3, stk. 1, litra d), i TEUF. Nærhedsprincippet finder derfor ikke anvendelse.
            
            
               •Proportionalitetsprincippet
            
            
               Forslaget er i overensstemmelse med proportionalitetsprincippet af følgende grunde.
            
            
               Den fælles fiskeripolitik er en fælles politik. I henhold til artikel 43, stk. 3, i TEUF skal Rådet vedtage foranstaltninger i forbindelse med fastsættelse og fordeling af fiskerimuligheder.
            
            
               •Valg af retsakt
            
            
               Foreslået retsakt: Forordning.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
         
         
            
               •Høringer af interesserede parter
            
            
               Der tages i forslaget hensyn til feedback fra de interesserede parter, de rådgivende råd, de nationale forvaltninger, brancheorganisationerne i fiskerisektoren og NGO'erne. 
            
            
               •Indhentning og brug af ekspertbistand
            
            
               
                  Forslaget er baseret på videnskabelig rådgivning fra Det Internationale Havundersøgelsesråd (ICES).
               
            
            
               •Konsekvensanalyse
            
            
               Anvendelsesområdet for forordningen om fiskerimuligheder er nøje afgrænset i traktatens artikel 43, stk. 3.
            
            
               •Målrettet regulering og forenkling
            
            
               
                  Ikke relevant.
               
            
            
               4.VIRKNINGER FOR BUDGETTET
            
            
               Forslaget har ingen virkninger for EU-budgettet.
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  Overvågningen af anvendelsen af fiskerimuligheder i form af TAC'er og kvoter er fastsat ved Rådets forordning (EF) nr. 1224/2009.
               
            
            
               •Nærmere redegørelse for de enkelte bestemmelser i forslaget
            
            
               Den foreslåede ændring har til formål at ændre Rådets forordning (EU) 2020/123 med henblik på at justere den foreløbige TAC, der er fastsat ved forordning (EU) 2020/1579 for sperling i perioden fra den 1. november 2020 til den 31. december 2020. 
            
            
               TAC'en for sperling er fastsat i forordningen om fiskerimuligheder for Atlanterhavet og Nordsøen. Eftersom fiskeriet imidlertid løber fra den 1. november til den 31. oktober i det følgende år, er der af tidsmæssige årsager fastsat en foreløbig TAC i forordningen om fiskerimuligheder for Østersøen, som vedtages i oktober. TAC'en justeres efterfølgende, når forordningen om fiskerimuligheder for Atlanterhavet og Nordsøen vedtages, hvilket også gør det muligt at integrere eventuelle elementer som følge af EU's samråd med Norge. 
            
            
               En foreløbig TAC for sperling blev således fastsat i Rådets forordning (EU) 2020/1579 af 29. oktober 2020 om fastsættelse for 2021 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) 2020/123, for så vidt angår visse fiskerimuligheder i andre farvande. På baggrund af den seneste og bedste foreliggende videnskabelige rådgivning fra Det Internationale Havundersøgelsesråd (ICES) vil Unionens TAC for sperling i 12 måneder ligge på omkring 140 000 ton. I år dækker den foreløbige TAC for sperling, som blev fastsat til 30 000 ton, imidlertid kun perioden fra den 1. november 2020 til den 31. december 2020, indtil resultatet af høringerne med lande uden for EU foreligger. 
            
            
               I mellemtiden tyder de seneste oplysninger fra Danmark, som tegner sig for det største kvoteforbrug i sperlingefiskeriet, på, at den foreløbige TAC er utilstrækkelig i betragtning af den forventede fiskeriaktivitet indtil årets udgang. Hovedfangstperioden strækker sig fra september til januar afhængigt af, hvilket år der er tale om, og toppede fra oktober til december. Den seneste fangstdata, der er rapporteret, viser fangster på omkring 3 700 ton i september og over 21 000 ton i oktober. Danmark forventer, at mængden af fangster i november og december mindst vil svare til mængden af fangsterne i oktober. TAC'en for sperling, som er fastsat i Rådets forordning (EU) 2020/123, bør således hæves for at gøre det muligt at fortsætte fiskeriet indtil årets udgang, samtidig med at Det Internationale Havundersøgelsesråds fangstrådgivning overholdes fuldt ud.
            
            
               •Høring af Det Forenede Kongerige
            
            
               Eftersom denne forordning skal vedtages i den overgangsperiode, der er fastsat i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, hører Kommissionen Det Forenede Kongerige i overensstemmelse med nævnte aftales artikel 130, stk. 1.
            
         
         
            
               2020/0351 (NLE)
            
            
               Forslag til
            
            
               RÅDETS FORORDNING
            
            
               om ændring af forordning (EU) 2020/123 for så vidt angår visse fiskerimuligheder for sperling i 2020
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Ved Rådets forordning (EU) 2020/123
                  1
                fastsættes fiskerimuligheder for 2020 for visse fiskebestande og grupper af fiskebestande gældende for EU-farvande og for EU-fartøjer i visse andre farvande. Ved nævnte forordning fastsættes der bl.a. fiskerimuligheder indtil den 31. oktober 2020 for sperling og dertil knyttede bifangster i farvandene i Den Internationale Havundersøgelsesråds (ICES) afsnit 3a samt EU-farvande i ICES-afsnit 2a og ICES-underområde 4. 
            
            
               (2)Rådets forordning (EU) 2020/1579
                  2
                ændrede bl.a. forordning (EU) 2020/123 for at fastsætte foreløbige fiskerimuligheder for perioden fra den 1. november 2020 til den 31. december 2020 for det ovennævnte fiskeri.
            
            
               (3)Da disse foreløbige fiskerimuligheder kun dækker to måneder af fangståret, er de blevet sat langt under Den Internationale Havundersøgelsesråds fangstrådgivning.
            
            
               (4)Fangstperioden for sperling strækker sig normalt fra september til januar og topper fra oktober til december. Den seneste fangstdata, som er forlagt for Kommissionen, viser at der blev fanget over 21 000 ton sperling i oktober. Ekstrapolering af disse tal i overensstemmelse med de historiske fangstmønstre for sperlingefiskeriet viser, at disse foreløbige fiskerimuligheder meget vel ikke er tilstrækkelige til at dække fiskeriet indtil årets udgang. Disse foreløbige fiskerimuligheder bør derfor justeres i overensstemmelse med de seneste skøn, samtidig med at de forbliver i fuld overensstemmelse med Den Internationale Havundersøgelsesråds rådgivning 
            
            
               (5)Forordning (EU) 2020/123 bør derfor ændres.
            
            
               (6)Eftersom disse foreløbige fiskerimuligheder dækker perioden indtil den 31. december 2020, bør denne forordning træde i kraft umiddelbart efter offentliggørelsen.
            
            
               (7)Det Forenede Kongerige blev hørt i overensstemmelse med artikel 130, stk. 1, i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab —
            
            
               VEDTAGET DENNE FORORDNING:
            
            
               Artikel 1
                  Ændring af forordning (EU) 2020/123 
            
            
               Forordning (EU) 2020/123 ændres som angivet i bilaget til nærværende forordning.
            
            
               Artikel 2
               Ikrafttræden og anvendelsesperiode
            
            
               Denne forordning træder i kraft dagen efter offentliggørelsen i Den Europæiske Unions Tidende. 
            
         
         
            
               Den finder anvendelse indtil den 31. december 2020.
            
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Rådets forordning (EU) 2020/123 af 27. januar 2020 om fastsættelse for 2020 af fiskerimuligheder for visse fiskebestande og grupper af fiskebestande gældende for EU-farvande og for EU-fiskerfartøjer i visse andre farvande (EUT L 25 af 30.1.2020, s. 1).
               
               
                  
                     (2)
                  
                        Rådets forordning (EU) 2020/1579 af 29. oktober 2020 om fastsættelse for 2021 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) 2020/123, for så vidt angår visse fiskerimuligheder i andre farvande (EUT L 362 af 30.10.2020, s. 3).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 4.12.2020
            COM(2020) 792 final
            BILAG
            til
            Forslag til Rådets forordning
            om ændring af forordning (EU) 2020/123 for så vidt angår visse fiskerimuligheder for sperling i 2020
            
               
         
         
            
               BILAG 
            
            
               I bilag IA til forordning (EU) 2020/123, tabellen over arten: "Sperling og dertil knyttede bifangster" i "ICES-område 3a og EU-farvande 2a og 4" erstattes af følgende:
            
            
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        " Art:
                     
                  
                  
                     
                        Sperling og dertil knyttede bifangster
                     
                     
                         
                     
                  
                  
                     
                        Område:
                     
                  
                  
                     
                        3a, EU-farvande i 2a og 4
                     
                  
               
                     
                         
                     
                  
                  
                     
                        Trisopterus esmarki
                     
                  
                  
                     
                         
                     
                  
                  
                     
                         
                     
                  
                  
                     
                        (NOP/2A3A4.)
                     
                  
                  
                     
                         
                     
                  
                  
                     
                         
                     
                  
               
                     
                        Periode
                     
                  
                  
                     
                        1.11.2019 – 31.10.2020
                     
                  
                  
                     
                  
                  
                     
                        1.11.2020 – 31.12.2020
                     
                  
                  
                     
                  
                  
                     
                         
                     
                  
                  
                     
                        Analytisk TAC
                     
                     
                         
                     
                     
                         
                     
                  
                  
                     
                         
                     
                  
               
                     
                        Danmark
                     
                  
                  
                     
                        72 433
                     
                  
                  
                     
                        (*)(***)
                     
                  
                  
                     
                        49 953
                     
                  
                  
                     
                        (*)(******)
                     
                  
                  
                     
                  
                  
                     
                        Artikel 3 i forordning (EF) nr. 847/96 finder ikke anvendelse
                     
                  
               
                     
                        Tyskland
                     
                  
                  
                     
                        14
                     
                  
                  
                     
                        (*)(**)(***)
                     
                  
                  
                     
                        10
                     
                  
                  
                     
                        (*)(**)(******)
                     
                  
                  
                     
                  
                  
                     
                        Artikel 4 i forordning (EF) nr. 847/96 finder ikke anvendelse
                     
                  
               
                     
                        Nederlandene
                     
                  
                  
                     
                        53
                     
                  
                  
                     
                        (*)(**)(***)
                     
                  
                  
                     
                        37
                     
                  
                  
                     
                        (*)(**)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Unionen
                     
                  
                  
                     
                        72 500
                     
                  
                  
                     
                        (*)(***)
                     
                  
                  
                     
                        50 000
                     
                  
                  
                     
                        (*)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Norge
                     
                  
                  
                     
                        14 500
                     
                  
                  
                     
                        (****)
                     
                  
                  
                     
                        pm
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Færøerne
                     
                  
                  
                     
                        5 000
                     
                  
                  
                     
                        (*****)
                     
                  
                  
                     
                        pm
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        TAC
                     
                     
                  
                  
                     
                        Ikke relevant 
                     
                  
                  
                     
                  
                  
                     
                        Ikke relevant
                     
                     
                  
                  
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        (*)
                     
                  
                  
                     
                        Op til 5 % af kvoten må bestå af bifangster af kuller og hvilling (OT2/*2A3A4). Bifangster af kuller og hvilling, der modregnes i kvoten i henhold til denne bestemmelse, og bifangster af arter, der modregnes i kvoten i henhold til artikel 15, stk. 8, i forordning (EU) nr. 1380/2013, må tilsammen ikke overskride 9 % af kvoten.
                     
                  
               
                     
                        (**)
                     
                  
                  
                     
                        Kvoten må kun fiskes i EU-farvande i ICES-område 2a, 3a og 4.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (***)
                     
                  
                  
                     
                        EU-kvoten må kun fiskes fra den 1. november 2019 til den 31. oktober 2020.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (****)
                     
                  
                  
                     
                        Der skal anvendes sorteringsrist.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (*****)
                     
                  
                  
                     
                        Der skal anvendes sorteringsrist. Omfatter højst 15 % uundgåelige bifangster (NOP/*2A3A4), der skal modregnes i denne kvote.
                     
                  
                  
                     
                  
               
                     
                        (******)
                     
                  
                  
                     
                        EU-kvoten må fiskes fra den 1. november 2020 til den 31. december 2020."